**REPUBLIKA HRVATSKA**

**OSNOVNA ŠKOLA IVANSKA**

P.Preradovića 2, Ivanska

OIB: 80759855371

Tel.fax.: 043/227 566, 043/227 567

e-mail: ured@os-ivanska.skole.hr

KLASA: 112-01/21-01/01

URBROJ: 2110/02-04-01-21-3

Ivanska, 21.02.2022.

**OBAVIJESTI I UPUTE O TESTIRANJU ZA RADNO MJESTO**

**STRUČNOG/E SURADNIKA/CE PEDAGOGA/INJE**

Povjerenstvo  za provedbu natječaja objavljenog na oglasim pločama i internet stranicama Hrvatskog zavoda za zapošljavanje i Osnovne škole Ivanska u trajanju od 10.02.2022.god. do 18.02.2022. god. za zapošljavanje na radno mjesto stručnog/e suradnika/ce pedagoga/inje, na  neodređeno vrijeme, u punom radom vremenu u Osnovnoj školi Ivanska, informira kandidate  koji su podnijeli pravovremene i potpune prijave, te koji ispunjavaju propisane formalne uvjete po natječaju da će:

Testiranje ( pisani dio ) i razgovor (za kandidate koji postignu najmanje 50% bodova od ukupnog broja bodova na pisanom dijelu) biti održano

**dana 24. veljače 2022. godine (četvrtak) s početkom u 10:00 sati**

u prostorijama Osnovne škole Ivanska, Petra Preradovića 2, Ivanska.

Svi su kandidati dužni sa sobom imati važeću osobnu iskaznicu. Svaki kandidat sam snosi troškove dolaska i nazočnosti testiranju.

Kandidat koji neće pristupiti testiranju smatra se da je povukao prijavu na javni natječaj i više se neće smatrati kandidatom.

Na testiranje se pozivaju:

1. VIKTORIJA JANIN,
2. SARA KRMPOTIĆ,
3. MARTIN HADELAN,
4. JASMINA RUDIĆ,
5. ANA ŠVANDRLIK,
6. IVANA KOVAČEVIĆ BIKIĆ

Kandidat trebaju pridržavati propisanih epidemioloških mjera, imati zaštitnu masku, te osobnu kemijsku olovku.

**1. RASPORED I SADRŽAJ TESTIRANJA**

Testiranje će se provesti na slijedeći način:

Pismena provjera znanja – provjera znanja bitnih za obavljanje poslova radnog mjesta stručnog/e suradnika/ce padagoga/inje.

Razgovor (intervju) s kandidatima – o interesu, profesionalnim ciljevima, motivaciji za rad na navedenom radnom mjestu i eventualnom stečenom radnom iskustvu u struci te rezultatima ostvarenim u dosadašnjem radu.

Smatra se da je kandidat zadovoljio ako je za pisanu provjeru znanja-testiranje dobio najmanje 50% bodova od ukupnog broja bodova.

Izvori za pripremu provjere znanja su:

**1. Zakon o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14.,7./17.,68./18.,98/19.,64./20.),**

**2. Pravilnik o kriterijima za izricanje pedagoških mjera (NN 94./15.,3/17.)**

**3. Pravilnik o načinima, postupcima i elementima vrednovanja učenika u osnovnoj i srednjoj školi (NN 120./10.,82./19.,43./20.,100./21.),**

**4. Pravilnik o izvođenju izleta, ekskurzija i drugih odgojno-obrazovnih aktivnosti izvan škole**

**(NN 67/14.,81/15.,53./21.)**

**5. Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN 123/13.)**

Ukoliko kandidat nema pristup internetu tj. Web stanici škole, preslike objavljenih dokumenata i dijelovi pravnih izvora potrebni za pripremu ispitne provjere, na njegov zahtjev, uručit će mu se osobno u tajništvu škole.

**2. PRAVILA TESTIRANJA**

- Po dolasku na provjeru znanja od kandidata će biti zatraženo predočavanje odgovarajuće identifikacijske isprave radi utvrđivanja identiteta.

- Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete natječaja, te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje.

- Po utvrđivanju identiteta i svojstva kandidata započet će se s testiranjem.

- Za pisanu provjeru znanja kandidatima će biti podijeljena pitanja za provjeru znanja koja su jednaka za sve kandidate.

- Pisana provjera znanja za kandidate sastoji se od provjera znanja bitnih za obavljanje poslova radnog mjesta stručnog/e suradnika/ce pedagoga/inje
- Pisana provjera znanja ukupno traje 45 minuta.

Za vrijeme pisane provjere znanje nije dopušteno:
– koristiti se bilo kakvom literaturom ili bilješkama,
– koristiti mobitel ili druga komunikacijska sredstva,
– napuštati prostoriju u kojoj se vrši provjera znanja,
– razgovarati s ostalim kandidatima ili na drugi način remetiti mir i red.

Ukoliko kandidat postupi na nedopušteni, prethodno opisan način bit će udaljen s testiranja, a njegov/njezin rezultat Povjerenstvo  neće niti ocjenjivati, te će se smatrati da je kandidat povukao prijavu na natječaj.

- Kandidati koji zadovolje na pisanoj provjeri znanja, pristupaju razgovoru s Povjerenstvom istoga dana, po završetku pisane provjere, nakon utvrđene rang liste kandidata prema ukupnom broju ostvarenih bodova.

- Povjerenstvo  kroz razgovor s kandidatima utvrđuje interese, profesionalne ciljeve i motivaciju istih za rad na radnom mjestu stručnog/e suradnika/ce pedagoga/inje.

 Nakon provedenog intervjua, Povjerenstvo će utvrditi konačnu rang listu kandidata prema ukupnom broju bodova ostvarenih na provjeri znanja i razgovoru.

- Povjerenstvo dostavlja ravnateljici Osnovne škole Ivanska Izviješće o provedenom postupku uz koje prilaže i rang listu kandidata prema ukupnom broju bodova ostvarenih na provjeri znanja i razgovoru.

 Ravnateljica:

 Sunčica Đuričić-Kocijan, dipl.uč.